Εποικοδομητική διδασκαλία, μεταγνώση και αυτό-αποτελεσματικότητα στη Φυσική Αγωγή
Authors: Παπαμίχου Ασπασία 
Published: September 2021

Σκοπός της παρούσας μελέτης ήταν να διερευνηθεί η επίδραση ενός εξ αποστάσεως προγράμματος επιμόρφωσης εκπαιδευτικών Φυσικής Αγωγής (ΕΦΑ) στη χρήση εποικοδομητικών και μεταγνωστικών στρατηγικών διδασκαλίας, στην εμπλοκή των μαθητών στην εποικοδομητική μάθηση, τη μεταγνώση καθώς και στην αυτό-αποτελεσματικότητα εκπαιδευτικών και μαθητών. Οι δευτερεύοντες σκοποί ήταν: α) να ελεγχθεί η εγκυρότητα και η αξιοπιστία των εργαλείων μέτρησης για εκπαιδευτικούς και μαθητές β) να διερευνηθούν οι σχέσεις και να γίνουν οι προβλέψεις τόσο μεταξύ των μεταβλητών των εκπαιδευτικών όσο και των μαθητών.Στην πρώτη φάση 207 ΕΦΑ και 233 μαθητές συμμετείχαν στον έλεγχο των εργαλείων εποικοδομητικής μάθησης, μεταγνώσης και αυτο-αποτελεσματικότητας. Στη δεύτερη φάση συμμετείχαν 39 ΕΦΑ και 1447 μαθητές. Από αυτούς, 19 παρακολούθησαν πρόγραμμα εξ αποστάσεως επιμόρφωσης για 8 εβδομάδες και αποτέλεσαν την πειραματική ομάδα μαζί με τους 727 μαθητές τους 5ης και 6ης τάξης δημοτικού σχολείου, ενώ 20 ΕΦΑ με τους 720 μαθητές τους 5ης και 6ης τάξης δημοτικού σχολείου αποτέλεσαν την ομάδα ελέγχου. Το περιεχόμενο του προγράμματος της εξ αποστάσεως επιμόρφωσης αποτέλεσαν διαλέξεις σχετικά με νέες διδακτικές προσεγγίσεις όπως οι εποικοδομητικές και μεταγνωστικές στρατηγικές διδασκαλίας και η σύνδεσή τους με την αυτο-αποτελεσματικότηταεκπαιδευτικών και μαθητών. Για να διερευνηθεί η αξιοπιστία και η δομική εγκυρότητα των εργαλείων μέτρησηςχρησιμοποιήθηκαν ο δείκτης Cronbach’s alpha, διερευνητική και επιβεβαιωτική παραγοντική ανάλυση. Προκειμένου να εξεταστεί η επίδραση του προγράμματος παρέμβασης, εφαρμόστηκε ανάλυση διακύμανσης με δύο παράγοντες, ένας εκ των οποίων επαναλαμβανόμενος. Η ανάλυση συσχέτισης Pearson εφαρμόστηκε για τον εντοπισμό πιθανών σχέσεων τόσο μεταξύ των μεταβλητών των εκπαιδευτικών όσο και των μαθητών, ενώ εφαρμόστηκε ανάλυση πολλαπλής παλινδρόμησης για τον προσδιορισμό προβλέψεων μεταξύ εκπαιδευτικών/μαθητών καιπροβλέψεων μεταξύτης μεταγνώσης, εποικοδομητικής διδασκαλίας και αυτο-αποτελεσματικότητας. Τα αποτελέσματα έδειξαν σημαντική βελτίωση της πειραματικής ομάδας ΕΦΑ τόσο στην αυτό-αποτελεσματικότητα, όσο και στη χρήση εποικοδομητικών και μεταγνωστικών στρατηγικών διδασκαλίας. Επίσης σημειώθηκε βελτίωση της αυτο-αποτελεσματικότηταςκαι της εμπλοκής των μαθητώνστην εποκοδομητική μάθηση και τη μεταγνώση.Επιπλέον προέκυψαν αδύναμες έως πολύ αδύναμες συσχετίσεις μεταξύ των μεταβλητών, αλλά μεταξύ των μεταβλητών εκπαιδευτικών και μαθητών. Τέλος από τα αποτελέσματα φάνηκε ότι η μεταγνώση και η αυτό-αποτελεσματικότητα μπορούν να προβλέψουν την εποικοδομητική διδασκαλία και μάθηση. Οι συμμετέχοντες ΕΦΑ της πειραματικής ομάδας στο σύνολό τους εξέφρασαν την ικανοποίησή τους για τη μεθοδολογία και το επιστημονικό περιεχόμενο της επιμόρφωσης. Συμπερασματικά, ένα στοχευμένο πρόγραμμα εξ αποστάσεως επιμόρφωσης ΕΦΑ μπορεί να επηρεάσει θετικά τη χρήση εποικοδομητικών και μεταγνωστικών στρατηγικών διδασκαλίας και την αυτο-αποτελεσματικότητατων ΕΦΑ, όπως επίσης τηναυτο-αποτελεσματικότητα και την εμπλοκή των μαθητών στην εποικοδομητική μάθηση και μεταγνώση.